సతేజ్ పాటిల్

సతేజ్ పాటిల్ మహారాష్ట్రకు చెందిన రాజకీయ నాయకుడు. ఆయన రెండుసార్లు ఎమ్మెల్యేగా, రెండుసార్లు ఎమ్మెల్సీగా గెలిచి ఉద్ధవ్ ఠాక్రే మంత్రివర్గంలో 2019 డిసెంబరు 30 నుండి 2022 జూన్ 29 వరకు రాష్ట్ర హోం (పట్టణ), గృహ నిర్మాణ, రవాణా శాఖల సహాయ మంత్రిగా బాధ్యతలు నిర్వహించాడు.
రాజకీయ జీవితం
సతేజ్ పాటిల్ 2004లో రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో కార్వీర్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఎన్సీపీ అభ్యర్థి ఖన్విల్కర్ దిగ్విజయ్ భావుసాహెబ్ పై 42604 ఓట్లు మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో జరిగిన అసెంబ్లీ ఎన్నికల్లో దక్షిణ కొల్హాపూర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి పై 5767 ఓట్లు మెజారిటీతో గెలిచి 2వ ఎమ్మెల్యేగా ఎన్నికై హోమ్ అఫైర్స్, గ్రామీణాభివృద్ధి, ఫుడ్ & డ్రగ్స్ అడ్మినిస్ట్రేషన్ శాఖ సహాయ మంత్రిగా పనిచేశాడు.

సతేజ్ పాటిల్ 2014లో జరిగిన అసెంబ్లీ ఎన్నికల్లో దక్షిణ కొల్హాపూర్ అసెంబ్లీ నియోజకవర్గం నుండి పోటీ చేసి తన సమీప ప్రత్యర్థి బీజేపీ అభ్యర్థి అమల్ మహాదిక్ చేతిలో ఓడిపోయి 2015లో జరిగిన మహారాష్ట్ర శాసనమండలి ఎన్నికల్లో కొల్హాపూర్ స్థానిక సంస్థ కోటా నుండి ఎమ్మెల్సీగా ఎన్నికయ్యాడు. ఆయన 2019 డిసెంబరు 30 నుండి 2022 జూన్ 29 వరకు ఉద్ధవ్ ఠాక్రే మంత్రివర్గంలో రాష్ట్ర హోం (పట్టణ), గృహ నిర్మాణ, రవాణా శాఖల సహాయ మంత్రిగా బాధ్యతలు నిర్వహించాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు